CELEX: 32015R1367
Language: et
Date: 2015-06-04 00:00:00
Title: Komisjoni delegeeritud määrus (EL) 2015/1367, 4. juuni 2015, millega muudetakse delegeeritud määrust (EL) nr 807/2014 seoses 2007.–2013. aasta programmiperioodi maaelu arengu programme käsitlevate üleminekusätetega

8.8.2015   
            
            
               ET
            
            
               Euroopa Liidu Teataja
            
            
               L 211/7
            
         KOMISJONI DELEGEERITUD MÄÄRUS (EL) 2015/1367,
   4. juuni 2015,
   millega muudetakse delegeeritud määrust (EL) nr 807/2014 seoses 2007.–2013. aasta programmiperioodi maaelu arengu programme käsitlevate üleminekusätetega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005, (1) eriti selle artiklit 89,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 807/2014 (2) tunnistati komisjoni määrus (EÜ) nr 1974/2006 (3) kehtetuks. Delegeeritud määruse (EL) nr 807/2014 artikliga 19 on siiski ette nähtud, et määrust (EÜ) nr 1974/2006 kohaldatakse jätkuvalt meetmete suhtes, mida rakendatakse komisjoni poolt nõukogu määruse (EÜ) nr 1698/2005 (4) alusel enne 1. jaanuari 2014 heaks kiidetud programmide kohaselt.
            
         
               (2)
            
            
               Määruse (EÜ) nr 1974/2006 artiklis 9 on sätestatud ülemmäär, mille ulatuses liikmesriigid võivad maaelu arengu programmidele antavaid EAFRD toetusi ühe valdkonna teljelt teisele ümber paigutada, ning tähtajad, mille jooksul tuleb programmimuudatustest komisjonile teatada ja mille jooksul peab komisjon neid muudatusi hindama.
            
         
               (3)
            
            
               Liikmesriikide jätkuvalt raske majanduslik olukord on mõjutanud 2007.–2013. aasta programmiperioodi maaelu arengu programmide teatavate valdkondlike telgede raames toimuva tegevuse tulemuslikkust.
            
         
               (4)
            
            
               Uut programmiperioodi käsitleva õigusliku aluse hiline vastuvõtmine tekitas olulise viivituse maaelu arengu programmide vastuvõtmisel 2014.–2020. aasta programmiperioodiks ning selle tagajärjel vähenesid veelgi liikmesriikide võimalused maapiirkondade majanduselu toetamiseks.
            
         
               (5)
            
            
               Et liikmesriigid saaksid investeerida majanduskasvu suurendamisse ja uute töökohtade loomisse kõik saada olevad vahendid, tuleks liikmesriikidele anda luba kasutada kõiki vahendeid, mis liidu kaasrahastatavate programmide raames on juba eraldatud.
            
         
               (6)
            
            
               Seega on asjakohane, et suurendatakse paindlikkust vahendite ümberpaigutamisel telgede vahel.
            
         
               (7)
            
            
               Seepärast tuleks delegeeritud määrust (EL) nr 807/2014 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määruse (EL) nr 807/2014 artiklile 19 lisatakse järgmised lõigud:
   
      „Määruse (EÜ) nr 1974/2006 artikli 9 lõigetes 2 ja 4 sätestatud telgedevahelist ümberpaigutamist käsitlevat 3 % ülemmäära suurendatakse 5 %-le.
      Programmimuudatustest komisjonile teatamise tähtaega pikendatakse määruse (EÜ) nr 1974/2006 artikli 9 lõikes 3 sätestatud 31. augustilt 201530. septembrini 2015.
      Määruse (EÜ) nr 1974/2006 artikli 9 lõikes 6 sätestatud neljakuulist ajavahemikku, mille jooksul komisjon peab taotletud muudatusi hindama, vähendatakse neljalt kuult kolmele kuule.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. juuni 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 487.
   
      (2)  Komisjoni delegeeritud määrus (EL) nr 807/2014, 11. märts 2014, millega täiendatakse Euroopa Parlamendi ja nõukogu määrust (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja kehtestatakse üleminekusätted (ELT L 227, 31.7.2014, lk 1).
   
      (3)  Komisjoni määrus (EÜ) nr 1974/2006, 15. detsember 2006, milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad (ELT L 368, 23.12.2006, lk 15).
   
      (4)  Nõukogu määrus (EÜ) nr 1698/2005, 20. september 2005, Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, 21.10.2005, lk 1).